ངས་གཞུང་འབྲེལ་མི་སྣར་ཞིབ་བཤེར་སྣེ་ལེན་དང་།རྒྱས་སྤྲོས་སྐུ་མགྲོན་ལ་ཞིབ་བཤེར་སྣེ་ལེན།རྒྱ་གར་གྱི་ལག་ཁྱེར་ཡོད་པའི་མི་སྣར་ཞིབ་བཤེར་བྱེད་ས་བཅས་རིམ་པས་བརྒལ་ཏེ།ལག་ཁྱེར་གྱི་རྣམ་དབྱེ་མེད་པར་ཚང་མ་འགྲོ་ཆོག་སའི་ཞིབ་བཤེར་ས་ཚིགས་སུ་སོང་ནས་བང་བསྒྲིགས།ངའི་སེམས་ནང་ནམ་རྒྱུན་བཞིན་འཚབ་སྣང་ཤར་ཡང་།སེམས་འཚབ་དགོས་དོན་མེད་ཅེས་རང་གིས་རང་ལ་སེམས་གསོ་བྱས།ངའི་མདུན་དུ་མི་ལྔ་དྲུག་ཅིག་འདུག་ལ།ང་སླེབས་རྗེས་ངའི་རྒྱབ་ཏུའང་མི་ལྔ་དྲུག་ཅིག་རིམ་པས་སླེབས་སོང་།ཡིན་ནའང་ངའི་མདུན་གྱི་མི་རེ་རེར་དུས་ཚོད་སྐར་མ་གཅིག་གཉིས་ལས་མི་དགོས་པར་ལམ་སང་རྒྱ་གར་ནང་འཛུལ་ཞུགས་ཆོག་པའི་ཆོག་མཆན་སྤྲད་པས།རིང་པོར་མ་ཐོགས་པར་ང་ལ་སྐོར་བ་འཁོར།